
REPUBLIKA HRVATSKA
KRAPINSKO-ZAGORSKA ŽUPANIJA
      OPĆINA VELIKO TRGOVIŠĆE		 
               OPĆINSKO VIJEĆE                                                               

KLASA: 400-02/26-01/6                                            
URBROJ: 2140-30-01/10-26-2					 
Veliko Trgovišće, 11.06.2026.g.  

 	Na temelju odredbe članka 215.st.6, Pravilnika o proračunskom računovodstvu i računskom planu („Narodne novine“ broj 158/23.) i članka 35. Statuta općine Veliko Trgovišće („Službeni glasnik Krapinsko zagorske županije“ broj: 23/09, 8/13, 6/18, 17/20, 8/21, 30/21  -  proč. tekst.) Općinsko vijeće općine Veliko Trgovišće na 8. sjednici održanoj dana 11.06.2026. godine donijelo je  

ODLUKU
o sukcesivnom pokriću manjka prihoda iz prethodnog razdoblja

Članak 1.
Ovom Odlukom utvrđuje se rezultat poslovanja za proračunsku 2025. godinu, te način
pokrića manjka prihoda iz prethodnog razdoblja u 2026., 2027. i 2028. godini.

Članak 2.
Proračunski manjak utvrđen je nakon što je poznat rezultat poslovanja za proračunsku
2025. godinu, a temelji se na knjigovodstvenoj evidenciji izvršenja proračuna Općine za 2025. godinu.  
Na dan 31.12.2025. godine  manjak prihoda   za pokriće u sljedećem razdoblju  iznosi 584.854,42 EUR.
    
Članak 3.
Očekuje se da će se manjak prihoda iz prethodnog razdoblja pokriti  u slijedećim razdobljima i iznosima:     
- u 2026.g. – iznos od 100.000,00 EUR,
- u 2027.g. – iznos od 200.000,00 EUR,
- u 2028.g. – iznos od 284.854,42 EUR.

Članak 4.
U svrhu uravnoteženja proračuna i planiranja pokrića proračunskog manjka, kao i nastavka pružanja javnih usluga zadovoljavajuće kvalitete, nastavit će se s poduzimanjem svih mjera za pravodobno prikupljanje i ostvarenje proračunskih prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće prenesenog manjka te rashoda i izdataka.




Članak 5.
Ova odluka stupa na snagu prvog dana od dana objave, a objavit će se u „Službenom glasniku KZŽ“.

